Septuaginta (numerus)

Septuaginta (indecl.), vel numeris Romanis LXX et Arabicis 70 scriptus, est numerus naturalis post 69 et ante 71. Numerus ordinalis congruens septuage(n)simus, numerus distributivus septuageni est. Adverbium numerale est septuagies. Graece o (antiquitus), ō (aevo Byzantino), o' (hodie), Hebraice ע (ayin) scriptum est.

Mathematica
Factorizationis causa, 70 est numerus sphenicus. Praeterea, 70 est numerus Pellianus et numerus heptagonalis generalizatus, unus ex duobus numeris talibus.. Etiam, 70 est septimus numerus pentagonalis, quintus numerus pentatopicus, quartus numerus triskaidecagonalis, et minimus numerus mirabilis. Summa primorum viginti quattuor quadratorum ab uno incipiens est septuaginta quadrata (702). Hoc septuaginta ad cancellos Leechianos et ergo theoriam chordarum coniungit. Quia sequentias ex 70 integris consecutivis ut quisque numerus interior factorem cum aut primo aut ultimo numero partiat invenire possumus, 70 est numerus Erdős–Woodsianus. In systemate numerico decimali, 70 est numerus Harshadianus.

Scientia

Astronomia
Res Messier M70, grex globularis magnitudinis 9.0 in constellatione Sagittario.
Res NGC 70 in Catalogo Generali Novo (New General Catalogue), galaxias spiralis magnitudinis 13.4 in constellatione Andromeda.
Numerus Sarosanus seriei defectionum solis quae –821 5 Septembris coepit et 676 Februario finivit. Duratio seriei Sarosanae 70 fuit 1496.5 anni, et defectiones solis 84 continuit. Praeterea, numerus Sarosanus seriei defectionum lunae quae –519 13 Iunii et 761 Iulio finivit. Duratio huius seriei Sarosanae 70 fuit 1280.1 annos, et 72 defectiones lunae continuit.

Chemia
Septuaginta est numerus atomicus elementi ytterbii, unius ex lanthanidis.

Religio
Septuaginta homines ad Aegyptum migraverunt ad exsilium Hebraeorum incipiendum (Genesis 46:27)
Apud memoriam Iudaicam, est nucleus 70 nationum et 70 linguarum orbis terrarum, qui cum 70 nominibus in Tabula Nationum congruit.
Apud memoriam Iudaicam, erant 70 homines in Magnum Sanhedrin, iudicium maximum Isralis antiqui. (Sanhedrin 1:4).
Apud Aggadam Iudaicam, sunt 70 facies in Torah (Numbers Rabbah 13:15).
Maiores septuaginta a Moyse in desertis convocati sunt, Deo iubente (Numeri 11:16-30)
Ptolemaeus II Philadelphus iussit maiores septuaginta duos Iudaicos convertere Torah in Graecum; eventus fuit Septuaginta
LXX, numerus Romanus, est signum eruditum Bibliorum Sacrorum Graece conversorum Septuaginta appellatorum.
In Evangelio Matthei (18:21–22), Iesus Petrum iubet hominibus septuagies septies ignoscere.
In Evangelio Lucae (10:1–24), Iesus Septuaginta Discipulos creat quos binos ut evangelium praedicent mittit.
Septuaginta Mormonum est munus sacerdotum in motu sanctorum dierum recentium.
Vetus Testamentum septuaginta annos vitae hominis assignat (Psalms 90:10), et Mishnah illam aetatem fortitudinis attribuit (Avot 5:32), quia homo qui illam aetatem superest a versu fortem describitur.
In historia religionis Islamica, septuaginta sunt numerus mortuorum inter adversarios Mahometi in Proelio Badrensi.
In religione Islamica, septuaginta sunt numerus adsectatorum Mahometi in Proelio Uhudensi interfectorum.
 In Secta Siitica, septuaginta sunt numerus martyrorum inter adsectatores Imam Hussein in tragoedia Karbalensi.

Leges
Septuaginta annos: Expiratio iurum auctorum

Artes athleticae
J. D. McDuffie societatis NASCAR autocinetum 70 gubernare solebat.
In arte sagittandi Olympica, scopi 70 metra a sagittariis stant.
Tigrides, manus pediludii collegialis Universitatis Clemson 70 puncta Universitati Virginiae Occidentalis concessit in Orange Bowl anno 2012, maximus numerus punctorum umquam in ludis bowl appellatis concessorum.

Aliae res
Septuaginta est:
Designatio Interstate 70 Civitatum Foederatarum, via libera quae ab Uta ad Terram Mariae extenditur.
Municipal Okrug 70, nomen Kolomyagi Municipal Okrug Districtus Primorsky Petropolis Russiae, usque ad Februarium 2011
Milibus per horam, 70 est usitatus finis celeritatis viarum liberarum in multis civitatibus Civitatum Foederatarum, praecipue in Civitatibus Foederatis mediis.
Milibus per horam, 70 est finis celeritatis nationalis in Britanniarum Regno.The Official Highway Code, pub. Department for Transport (Revised 2007 Edition). ISBN 9780115528149.
Annis matrimonii, 70 est anniversarius nuptialis platini.
Numerus Araris Superioris, departimenti Francici
Anni historici: 70 (a.C.n.), 70 (p.C.n.), et '70 (1970)

In Orientali Extremo Sinarum, Iaponiae, et Coreae cultura, annus aetatis 70 rara temporum vetustorum aetas habetur (古稀 Guxi in lingua Mandarinica, 古稀 Koki in lingua Iaponica, 고희 Gohui in lingua Coreana, etc.), ut in uno ex poematibus Du Fu scribitur.Guxi in Baidu Encyclopedia (Chinese: 七十岁，古来稀)

Nomen numeri
Linguae Francicae solum vocabulum septuaginta significans non est, contra soixante-dix (60 + 10). Aliae civitates et regiones ubi homines Francica utuntur, sicut Belgium, Helvetia, Vallis Augustana, et Caesarea Insula, vocabulum illius significationis habent: 'septante'.Peter Higgins, Number Story (Londinii: Copernicus Books, 2008), 19: "Belgian French speakers however grew tired of this and introduced the new names septante, octante, nonante etc. for these numbers".

Notae

Nexus externi

7 0
7 0